1947 йылда профессор, дөйөм физика кафедраһы мөдире, ә 1949 йылданxa0— МДУ-ның, 1951 йылданxa0— МФТИ-ның физика-техник факультетында радиофизика кафедраһы мөдире булып эшләй. 1947 йылда А.xa0Д.xa0Сахаровтың «Теория ядерных переходов» диссертацияһын яҡлау буйынса Фәндәр академияһының Физика институтында йәшерен тауыш биреү буйынса комиссия ағзаһы була. 1949 йылдың 24 майында Фәндәр академияһының Физика институты ғилми советы ултырышында рәйеслек итеүсе институт директоры С.xa0И.xa0Вавилов коллегалары С.xa0Э.xa0Хайкин, Я.xa0Л.xa0Альперт, В.xa0Л.xa0Гинзбург һәм М.xa0А.xa0Марков менән бергә С.xa0М.xa0Рытовты «космополитик хаталар» яһауҙа ғәйепләй. Шул уҡ ултырышта уны А.xa0П.xa0Комар ҡаты тәнҡитләүгә дусар итә. Был ғәйепләүҙәр һөҙөмтәһендә 1950 йылдың 12 ғинуарында С.xa0М.xa0Рытов Фәндәр академияһының Физика институты ғилми советы составынан сығарыла һәм тирбәлеүҙәр лабораторияһы мөдире урынбаҫары вазифаһынан бушатыла.